b'\n_START_ARTICLE_\n\xc5\xbdeljko Kopi\xc4\x87\n_START_SECTION_\nIgra\xc4\x8dka karijera\n_START_PARAGRAPH_\nIgrao je za \xc4\x8cakovec, Marsoniju, Sydney United i Hrvatski dragovoljac.\n_START_SECTION_\nTrenerska karijera\n_START_PARAGRAPH_\nNakon igra\xc4\x8dke karijere bavi se trenerskim poslom. Godine 2006. dobiva UEFA \xe2\x80\x9cB\xe2\x80\x9c trenersku diplomu, a od 2013. posjeduje  \xe2\x80\x9cUEFA PRO\xe2\x80\x9d trenersku diplomu. Na po\xc4\x8detku trenerske karijere radi u nogometnoj \xc5\xa1koli Hrvatskog dragovoljca, a kasnije postaje pomo\xc4\x87ni trener prve mom\xc4\x8dadi istog kluba. _NEWLINE_Prvi samostalni posao u seniorskom nogometu bio mu je krapinski Zagorec nakon kojeg preuzima sisa\xc4\x8dku Segestu. Zatim, radi prvo kao pomo\xc4\x87nik, a kasnije kao prvi trener u Lu\xc4\x8dkom koje je tad igralo 1. HNL. Nakon toga kratko radi u Cibaliji. U lipnju 2014. postaje trener Zagreba gdje radi s Dra\xc5\xbeenom Medi\xc4\x87em. Pred po\xc4\x8detak sljede\xc4\x87e sezone postaje trener Slaven Belupa iz Koprivnice. U listopadu 2017. godine dobiva otkaz nakon niza lo\xc5\xa1ih rezultata u prvenstvu, a naslje\xc4\x91uje ga Tomislav Ivkovi\xc4\x87._NEWLINE_Dana 13. studenoga 2017. postaje trener splitskog Hajduka, no 5. rujna 2018. uprava Hajduka ga smijenjuje, iako mu je prije toga ve\xc4\x87 jednom dala podr\xc5\xa1ku za ostanak na mjestu trenera. _NEWLINE_U listopadu 2018. imenovan je trenerom ciparskog prvoliga\xc5\xa1a Pafosa.'